บล.บัวหลวง ส่ง DW 8 ตัว ประเดิมปี 2554
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

นายบรรณรงค์ พิชญากร กรรมการผู้จัดการ ฝ่ายกิจการค้าหลักทรัพย์ บริษัทหลักทรัพย์ (บล.) บัวหลวง (BLS) เปิดเผยว่า บริษัทจะเสนอขายใบสำคัญแสดงสิทธิอนุพันธ์ (Derivative Warrant : DW) จำนวน 4 ตัว โดยอ้างอิงหุ้นของบริษัท อินโดรามา เวนเจอร์ส (IVL) และบริษัท ปตท.สำรวจและผลิตปิโตรเลียม (PTTEP) ในประเภทสิทธิในการซื้อ (Call Warrant) และประเภทสิทธิในการขาย (Put Warrant) โดยจะนำเข้าซื้อขายในตลาดหลักทรัพย์แห่งประเทศไทยตั้งแต่วันที่ 1720 ม.ค. 2554 
สำหรับ DW ในหุ้น IVL ประเภทคอลวอร์แรนต์ รุ่น B ชื่อย่อ IVL01CB จำนวน 30 ล้านหน่วย เริ่มเข้าซื้อขายในวันที่ 17 ม.ค. 2554 และครบกำหนดอายุวันที่ 29 เม.ย. 2554 มีอัตราการใช้สิทธิ 10 DW ต่อ 1 หุ้นสามัญ ราคาใช้สิทธิ 48 บาท ส่วนประเภทพุทวอร์แรนต์ ชื่อย่อ IVL01PB จำนวน 12 ล้านหน่วย จะเข้าซื้อขายในวันที่ 18 ม.ค. 2554 และครบกำหนดอายุวันที่ 29 เม.ย. 2554 อัตราการใช้สิทธิ 10 DW ต่อ 1 หุ้น ราคาใช้สิทธิ 70 บาท 
ส่วน DW ในหุ้น PTTEP ประเภทคอลวอร์แรนต์ รุ่น A ชื่อย่อ PTTE01CA มีจำนวน 25 ล้านหน่วย จะเริ่มเข้าซื้อขายในวันที่ 19 ม.ค.นี้ และครบกำหนดอายุวันที่ 31 พ.ค. 2554 มีอัตราการใช้สิทธิ 40 DW ต่อ 1 หุ้น ราคาใช้สิทธิ 155 บาท และประเภทพุทวอร์แรนต์ ชื่อย่อ PTTE01PA มีจำนวน 20 ล้านหน่วย จะเริ่มเข้าซื้อขายในวันที่ 20 ม.ค. 2554 และครบกำหนดอายุวันที่ 31 พ.ค. 2554 มีอัตราการใช้สิทธิ 40 DWต่อ 1 หุ้น ราคาใช้สิทธิ 200 บาท 
นายบรรณรงค์ กล่าวว่า DW ทั้ง 4 ตัวถือเป็นการประเดิมศักราชใหม่ของปี 2554 นี้ ด้วยความมุ่งมั่นในการพัฒนาสินค้าทางการเงินเพื่อตอบสนองความต้องการลงทุนของลูกค้า โดยปี 2553 ออกอ้างอิง IVL ทั้งประเภทคอลวอร์แรนต์ ชื่อ IVL01CA และพุทวอร์แรนต์ ชื่อ IVL01PA มูลค่าการเสนอขายรวมกว่า 74 ล้านบาท โดยได้รับการตอบรับอย่างดีจากผู้ลงทุน